**Notă informativă**

**la proiectul Hotărîrii de Guvern la Regulamentul sanitar privivnd adaosul de vitamine și minerale, precum și de anumite substanțe de alt tip în produse alimentare**

***Condiții ce au impus elaborarea proiectului:***

 În contextul implementării Programului de activitate al Guvernului pentru anii 2016-2018, Politicii Naționale de Sănătate pentru 2007 - 2021, aprobat prin Hotărirea Guvernului nr. 886 din 6 august 2007, precum și Planului Național de Acțiuni pentru implementarea Acordului de Asociere Republica Moldova Uniunea Europeana pentru anii 2014-2016, aprobat prin Hotarirea Guvernului nr. 808 din 07 octombrie 2014 cu modificarile ulterioare aprobate prin HG nr. 713 din 12.10.2015 este elaborat prezentul proiect al Hotărîrii de Guvern privind aprobarea Regulamentului sanitar privind adaosul de vitamine și minerale, precum și de anumite substanțe de alt tipîn produse alimentare.

Prezentul proiect de Hotărîre de Guvern definește principiile și prevederile ce reglementează adaosul de vitamine și minerale, precum și de anumite substanțe de alt tip în produse alimentare, în special etichetarea nutrițională a produselor alimentare. Acesta stabilește cadrul legal pentru garantarea dreptului consumatorilor la informare și procedurile de furnizare a informațiilor referitoare la produsele alimentare în care s-au adăugat vitamine și minerale, astfel asigurând un înalt nivel de protecție a consumatorului și o funcționare eficientă a pieții interne.

**Alimentația este o componentă indisolubilă a existenței umane care** influențează asupra nivelului activitatii zilnice, al performantelor și chiar proceselor de îmbătrînire**.**

**Un produs alimentar trebuie să dețină proprietăți care să hrănescă organismul, să dețină un anumit tonus emotiv și prestijiu social. Însă în procesul de fabricare și procesare a produselor alimentare unele** nutrimente sunt îndepartate sau pierdute prin procesul de rafinare sau expunerii la temperaturi înalte și apare necesitatea îmbogățirii/fortificării alimentelor cu vitaminele și/sau cu mineralele pierdute ori, în unele cazuri, adăugarea acestor minerale și vitamine în produsele destinate consumului larg pentru a preveni carențele alimentare ale categoriilor sociale defavorizate.

Din punct de vedere al sanatatii și sigurantei alimentare a populației, fortificarea produselor alimentare pentru consumul public este una dintre cele mai eficiente căi de prevenire și tratare a multiplelor deficiențe de natură nutrițională și chiar a unor boli cronice, însă metodele de fortificare a alimentelor trebuie sa fie aprobate și testate în permanența de catre autoritatea medicala întrucat riscurile potențiale pot fi prea mari.

Astfel se poate proceda, de exemplu, cu laptele degresat care va pierde o parte din nutrimente prin procesul de pasteurizare, cu pîinea pentru consum care poate include suplimente de magneziu, fier și fibre alimentare, cu sucurile din fructe care primesc un aport de vitamina C, cu margarina tartinabila care include vitamine și minerale diverse, cu sarea de bucătarie care trebuie să includă iodul și așa mai departe.

Adaosul de vitamine și minerale în produsele alimentare este reglementat în Uniunea Europeană prin diferite norme care reperzintă un obstacol în calea liberei circulații acestor produse, creează condiții inegale de concurență și astfel, au un impact direct asupra funcționării pieței interne. Prin urmare este necesară adoptarea unor norme care să armonizeze dispozițiile naționale referitoare la adaosul de vitamine și minerale în produse alimentare.

**În prezent** cerinţele pentru plasarea pe piaţă a produselor alimentare cu adaos de vitamine și minerale sunt reglementate parţial prin Hotărîrea Guvernului nr. 196 din 25.02.201102 privind aprobarea Regulamentului sanitar privind mențiunile nutriționale și de sănătate înscrise pe produse alimentare, Regulamentul sanitar privind suplimenete alimentare aprobat prin HG nr. 538 din 02 septembrie 2009.

***Argumentarea și gradul compatibilității proiectului de act normativ:***

Proiectul Regulamentului sanitar privind adaosul de vitamine și minerale, precum și de anumite substanțe de alt tip în produse alimentare este în concordanță cu legislația din domeniu siguranței alimentelor și prevederile prezentului Regulament sunt armonizate cu prevederile *Regulamentul CE nr. 1925/2006 al Parlamentului European şi a Consiliului din 20 decembrie 2006 privind adaosul de vitamine și minerale*, *și de anumite substanțe de alt tip în produse alimentare* și *Regulamentul CE nr. 1169/2011 al Parlamentului European şi a Consiliului din 25 octombrie 2011 privind informarea consumatorilor cu privire la produsele alimentare*, de modificare a Regulamentelor (CE) nr. 1924/2006 și (CE) nr. 1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei.

***Principalele prevederi și elemente noi ale proiectului:***

**Pe piaţa Republicii Moldova sunt plasate tot mai multe produse alimentare la care se adăugă vitamine și minerale. Reglementarea și etichetarea acestor produse alimentare plasate pe piaţa va oferi posibilitatea pentru:**

* **plasarea pe piaţă a produselor sigure şi inofensive, furnizarea informaţiei veridice privind caracteristicile produsului;**
* **asigurarea unui nivel sporit de protecţie a consumatorilor;**
* **asigurarea coerenței juridice;**
* **asigurarea unei concurențe echitabile.**

Scopul prezentului Regulament constă în reglementarea, perfecționarea și armonizarea cadrului legal național privind adaosul de vitamine și minerale, precum și de anumite substanțe de alt tip în produse alimentare și asigurarea unui nivel înalt de protecție a sănătății consumatorilor și garantarea dreptului acestora la informare, și tot odată, comerțul liber și funcționării efieciente a pieții interne.

Prezentul Regulament urmăreşte să reglementeze vitaminele şi mineralele, care se adaugă în produsele alimentare sau se utilizează în producţia de produse alimentare în condiţii care duc la ingerarea unor cantităţi cu mult mai mari decât cele rezonabil estimate a fi ingerate în condiţii normale de consum în cadrul unui regim alimentar echilibrat şi variat şi/sau care ar putea reprezenta, din alte motive, un posibil risc pentru consumatori.

Regulamentul în cauză specifică limitele superioare de siguranță pentru vitamine și minerale prezente în mod natural în produse alimentare și/sau adăugate în acestea indiferent de scop și nivelul minim obligatoriu pentru fiecare nutrient ce întră în compoziția alimentelor.

Vitaminele şi mineralele sînt adăugate în produsele alimentare în mod voluntar de către producătorii de produse alimentare în diferite scopuri, ca aditivi, coloranți, arome sau pentru alte utilizări, inclusiv restabilirea conținutului nutrienților, în cazul în care acestea a fost redus în timpul proceselor de fabricare, depozitare și manipulare și /sau pentru conferirea produselor o valoare nutritivă similară cu cea a produselor alimentare pe care sunt destinate să le substituie.

 Dispozițiile prezentului regulament referitoare la vitamine și minerale nu se aplică suplimentelor alimentare, reglementate de Regulamentul sanitar privind suplimenete alimentare aprobat prin HG nr. 538 din 02.09.2009, armonizat cu Directiva nr. 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare.

Un regim alimentar adecvat şi variat poate să ofere toate substanţele nutritive necesare dezvoltării normale şi menţinerii unui regim de viaţă sănătos în cantităţile stabilite şi recomandate, însă studiile arată că această situaţie ideală nu există în realitate nici pentru toate vitaminel și minerale nici pentru toate grupele de populație. Produsele alimentare în care se adaugă vitamine şi minerale pot contribui în mod semnificativ la aportul de substanţe nutritive şi, prin urmare, se poate considera că aduc o contribuţie pozitivă la aportul total de substanţe nutritive. Ținînd seama de importanța nutrițională a produselor în care se adaugă vitamine și minerale și de impactul potențial al acestora asupra obiceiurilor alimentare și de aportul total de substanțe nutritive consumatorul trebuie să poată evalua calitatea nutrițională a acestor produse, prin urmare prezentul regulament impune o cerință referitor la etichetarea nutrițională obligatorie a produselor alimentare cu adaos de vitamine și minerale.

Regulamentul nu face referire la normele naționale existente pentru fortifiacrea obligatorie,nu urmărește să reglamenteze utilizarea vitaminelor și mineralelor în cantități infime ca indicatori de autenticitate.

Numai vitaminele și mineralele prezente și consumate în mod normal în cadrul regimului alimentar și considerate substanțe nutritive esențiale pot fi adăugate în produse alimentare, cu toate că aceasta nu înseamnă că adaosul lor este indsipensabil. Prin urmare, este oportuna stabilirea listei acestor vitamine și minerale. Prezentul Regulament permite adăugarea de vitamine și minerale din anexa nr. I și cere ca ele să fie inofensive și biodisponibile. Anexa nr. II stabilește sursele și formulele vitaminelor și substanțelor minerale.

 Alimentele care nu pot fi fortificate în conformitate cu prezentul Regulament sînt fructele și legumele, carnea de pasăre, peștele, laptele pasteurizat și băuturile alcoolice care conțin mai mult de 1,2% alcool.

Pentru a facilita un control eficient al acestor produse regulamentul pune la dispoziție organelor de supraveghere mijloace suplimentare de control a astfel de produse.

***Referințele la reglementările corespondente ale legislației:***

Proiectul de Regulament sanitar privind adaosul de vitamine și minerale,precum și de anumite substanțe de alt tip în produsele alimentare face trimitere la prevederile Legii nr.10 din 03.02.2009 privind supravegherea de stat a sănătăţii publice, Legii nr.78 din 18.03.2004 privind produsele alimentare, Legii nr.105 din 13.03.2003 privind protecția consumatorilor, Regulamentului sanitar privind mențiunile nutriționale și de sănătate înscrise pe produsele alimentare, aprobat prin HG nr. 196 din 25.02.2011, Regulamentului sanitar privind suplimentele alimentare aprobat prin HG nr. 538 din 02.09.2009.

***Fundamentarea economico-financiară:***

Aprobarea și implementarea proiectului actului normativ va necesita unele cheltuieli pentru valorificarea și implementarea metodelor de testare a conținutului de vitamine și minerale, precum și de anumite substanțe de alt tip în produse alimentare.

Totodată menționăm, din partea operatorilor din domeniul alimentar vor fi necesare unele cheltuieli pentru aducerea în concordanță a etichetei conform cerințelor regulamentului.

***Elaborarea proiectului***

Proiectul a fost elaborat de către Ministerul Sănătății.

***Rezultatele scontate:***

Exigentele proiectului previn utilizarea informațiilor care ar induce în eroare consumatorul în special în ceea ce privește caracteristicile produselor alimentare, efectele sau proprietățile produselor alimentare.

Etichetare, prezentare și publicitatea produselor alimentare fortificate nu trebuie includă nici o menţiune care să arate sau să sugereze faptul că un regim alimentar echilibrat şi variat nu poate furniza cantităţi corespunzătoare de nutrienţi;

Conform prevederilor acestui regulament etichetarea nutrițională a produselor alimentare cu adaosul de vitamine și minerale, precum, și de anumite substanțe de alt tip va fi obligatorie și în special va include cantitățile totale de vitamine și minerale prezente în produsele alimentare.

De asemenea, prezentul proiect va crea unui cadru legislativ unic privind caracteristicile produselor alimentare cu adaos de vitamine și minerale, va asigura unui înalt nivel de protecție a consumatorului și spori responsabilitatea agenţilor economici din domeniul alimentar privind caliatea și siguranţa produselor alimentare.

**Viceministru Aliona SERBULENCO**

Ex. Jana Oloinic

0(22)574545